CELEX: 62007TJ0442
Language: el
Date: 2011-09-29 00:00:00
Title: Απόφαση του Γενικού Δικαστηρίου (πέμπτο τμήμα) της 29ης Σεπτεμβρίου  2011. # Ryanair Ltd κατά Ευρωπαϊκής Επιτροπής. # Κρατικές ενισχύσεις - Αεροπορικός τομέας - Ενισχύσεις που χορηγήθηκαν από τις ιταλικές αρχές στην Alitalia, στην Air One και στη Meridiana - Προσφυγή κατά παραλείψεως - Παράλειψη της Επιτροπής να λάβει θέση - Υποχρέωση ενεργείας. # Υπόθεση T-442/07.

Απόφαση του Γενικού Δικαστηρίου (πέμπτο τμήμα) της 29ης Σεπτεμβρίου 2011 – Ryanair κατά Επιτροπής
      (Υπόθεση T-442/07)
      «Κρατικές ενισχύσεις – Αεροπορικός τομέας – Ενισχύσεις που χορηγήθηκαν από τις ιταλικές αρχές στην Alitalia, στην Air One και στη Meridiana – Προσφυγή κατά παραλείψεως – Παράλειψη της Επιτροπής να λάβει θέση – Υποχρέωση ενεργείας»
      1.                     Προσφυγή κατά παραλείψεως – Όχληση προς το θεσμικό όργανο – Προϋποθέσεις – Ρητό και συγκεκριμένο αίτημα – Έγγραφο οχλήσεως,
            απευθυνόμενο στην Επιτροπή, το οποίο απαριθμεί διάφορα μέτρα ενισχύσεως ασύμβατα προς την κοινή αγορά και καταγγέλλει την
            ύπαρξή τους – Παραδεκτό (Άρθρα 87 ΕΚ, 88 § 2 ΕΚ και 232 ΕΚ) (βλ. σκέψεις 22-26, 41)
      2.                     Προσφυγή κατά παραλείψεως – Υποχρέωση της Επιτροπής να ενεργήσει – Υποχρέωση εξετάσεως των πληροφοριών περί προβαλλομένης
            παράνομης ενισχύσεως – Υποχρέωση είτε πληροφορήσεως του ενδιαφερομένου σε περίπτωση ανεπαρκούς αιτιολογήσεως είτε εκδόσεως
            αποφάσεως κατά το πέρας του προκαταρκτικού σταδίου εξετάσεως – Παράλειψη (Άρθρο 232 ΕΚ· κανονισμός 659/1999 του Συμβουλίου,
            άρθρα 4, 10 § 1 και 20 § 2) (βλ. σκέψεις 28-30, 37-38, 50-52, 67-68)
      3.                     Ενισχύσεις χορηγούμενες από τα κράτη – Εξέταση των καταγγελιών – Υποχρεώσεις της Επιτροπής – Υποχρέωση εξετάσεως των πληροφοριών
            περί προβαλλομένης παράνομης ενισχύσεως – Δεν υπάρχουν τυπικές προϋποθέσεις για την υποβολή καταγγελίας (Άρθρα 87 ΕΚ και 88
            ΕΚ· κανονισμός 659/1999 του Συμβουλίου, άρθρο 10 § 1) (βλ. σκέψεις 32-34)
      4.                     Προσφυγή κατά παραλείψεως – Υποχρέωση της Επιτροπής να ενεργήσει – Υποχρέωση εξετάσεως των πληροφοριών περί προβαλλομένης
            παράνομης ενισχύσεως – Προϋποθέσεις – Ύπαρξη καταγγελίας – Ο προβαλλόμενος παράνομος χαρακτήρας των επίμαχων μέτρων ενισχύσεως
            πρέπει να προκύπτει από τις πληροφορίες που παρέσχε ο ενδιαφερόμενος (Άρθρο 232 ΕΚ· κανονισμός 659/1999 του Συμβουλίου, άρθρο
            10 § 1) (βλ. σκέψεις 45-47, 62-64, 74-76)
      Αντικείμενο
      
         
               Προσφυγή κατά παραλείψεως, με αντικείμενο να διαπιστωθεί ότι η Επιτροπή παρανόμως παρέλειψε να λάβει απόφαση επί των καταγγελιών
                  της προσφεύγουσας, οι οποίες αφορούσαν, αφενός, ενισχύσεις τις οποίες φέρεται να έχει χορηγήσει η Ιταλική Δημοκρατία στην
                  Alitalia, στην Air One και στη Meridiana και, αφετέρου, δυσμενή διάκριση κατά παράβαση των κανόνων του ανταγωνισμού.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Η Ευρωπαϊκή Επιτροπή παρέβη τις υποχρεώσεις που υπέχει από τη Συνθήκη ΕΚ, διότι παρέλειψε να λάβει απόφαση σχετικά με τη μεταβίβαση
                     100 εργαζομένων της Alitalia, για την οποία η Ryanair Ltd υπέβαλε στην Επιτροπή καταγγελία με έγγραφο της 16ης Ιουνίου 2006,
                     σχετικά με την αποζημίωση που καταβλήθηκε μετά τις τρομοκρατικές επιθέσεις της 11ης Σεπτεμβρίου, για την οποία η Ryanair Ltd
                     υπέβαλε στην Επιτροπή καταγγελία με έγγραφα της 3ης Νοεμβρίου και της 13ης Δεκεμβρίου 2005, και σχετικά με τις μειώσεις των
                     αερολιμενικών τελών στα αεροδρόμια κόμβους προς όφελος της Alitalia, για την οποία η Ryanair Ltd υπέβαλε στην Επιτροπή καταγγελία
                     με έγγραφα της 3ης Νοεμβρίου και της 13ης Δεκεμβρίου 2005.
                  
               
            
         
                  2)
               
               
                  
               
               
                  	Απορρίπτει την προσφυγή κατά τα λοιπά.
               
            
         
                  3)
               
               
                  
               
               
                  	Κάθε διάδικος, συμπεριλαμβανομένης της Air One SpA, φέρει τα δικαστικά έξοδά του.